text: 750.000 passagerer er landet og lettet med Norwegian i Billund
  24 august 2017 kl. 04.58
  Onsdag eftermiddag fløj passager nr. 750.000 med Norwegian fra Billund efter, at det norske lavprisselskab i februar 2010 begyndte at betjene Danmarks næststørste lufthavn.
  Det blev markeret ved gate 12 i Billund Lufthavn onsdag eftermiddag, da Norwegian kunne overraske passager nummer 750.000 siden den første start i Billund.
  Den heldige passager blev belønnet med to gratis flybilletter til en ny tur med Norwegian fra Billund, mens resten af passagererne blev budt på kage.
  Udover Oslo-ruten flyver Norwegian også direkte til Barcelona og Alicante fra Billund.
  - Hver eneste uge flyver mange danskere med os fra lufthavnen til både Spanien og Norge. På vores ruter fra både Barcelona og Oslo ser vi, at mange udenlandske turister vælger at tage turen til Billund for at opleve byens og nærområdets attraktioner. Turisme er en økonomisk vækstmotor, som skaber lokale arbejdspladser, og vi er glade for at bidrage til at skabe vækst i og omkring Billund, siger Daniel Kirchhoff, informationschef for Norwegian i Danmark.
  Den heldige passager nummer 750.000 blev Thomas Holm, der skulle til Oslo på ferie med sin kone og lille datter.
  Norwegians Billund-ruter
  Billund-Oslo: Syv ugentlige afgangeBillund-Barcelona: To ugentlige afgangeBillund-Alicante: En ugentlig afgang
  
  